TM ปลื้มออเดอร์ออนไลน์ทะลัก กางแผนปี 66 เพิ่มสินค้าสมุนไพร กระตุ้นยอดขายโต
TM แย้มปี 65 คำสั่งซื้อผ่านออนไลน์ทะลัก โชว์ 3 ผลิตภัณฑ์ขายดีแห่งปี “เจลล้างมือ-แผ่นรองซับ-ผลิตภัณฑ์เช็ดทำความสะอาดผิวกาย” พร้อมกางแผนปี 66 เพิ่มสินค้าสมุนไพร รับกระแสความนิยมพุ่งสูง มั่นใจกระตุ้นยอดขายโตต่อเนื่อง
TM แย้มปี 65 คำสั่งซื้อผ่านออนไลน์ทะลัก กางแผนปี 66 เพิ่มสินค้าสมุนไพร กระตุ้นยอดขายโตต่อเนื่อง
20 ธ.ค. 2565

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า ในรอบปี 2565 ที่ผ่านมาบริษัทฯ ได้เพิ่มช่องทางในการจำหน่ายสินค้าผ่านออนไลน์หลากหลายแพลตฟอร์ม ซึ่งได้รับผลตอบรับจากลูกค้ากลุ่มเป้าหมายเป็นอย่างดี ทำให้มียอดคำสั่งซื้อเข้ามาอย่างต่อเนื่อง เพราะสินค้าเพื่อสุขภาพยังคงอยู่ในกระแสความต้องการของผู้บริโภค โดยเฉพาะสินค้าประเภทป้องกันและฆ่าเชื้อโรค รวมทั้งสินค้าสำหรับผู้สูงอายุ สำหรับสินค้าที่ขายดี 3 อันดับผ่านช่องทางออนไลน์ ได้แก่ 1. PURELL เจลล้างมือนำเข้าที่มียอดขายอันดับ 1 จากอเมริกา และโรงพยาบาลชั้นนำเลือกใช้ ด้วยคุณภาพที่ได้รับการรับรองจาก USFDA
รวมทั้ง 2.แผ่นรองซับ TM Premium Pad มีคุณสมบัติดูดซับของเหลวได้ถึง 6 ชั้น และมีเนื้อสัมผัสที่นุ่มสบายพร้อมระบายอากาศได้อย่างดี ลดปัญหาการรั่วซึม ลดการเกิดแผลกดทับ  3. ARA Dry Shampoo ผลิตภัณฑ์เช็ดทำความสะอาดผิวกาย ลดการเจริญเติบโตของแบคทีเรีย ลดการเกิดกลิ่น กำจัดเหงื่อ ใช้อาบน้ำ สระผม และเพิ่มความชุ่มชื้นให้กับผิว โดยไม่ต้องล้างน้ำออก ใช้ได้ทั้งศีรษะ ร่างกาย ใบหน้า ก้น (ยกเว้นจุดซ่อนเร้น)
นอกจากนี้แล้วยังมีสินค้าดาวเด่นในกลุ่มผลิตภัณฑ์ผสมสมุนไพร เช่น “เมาธ์สเปรย์โธรเซ่” สำหรับพ่นในช่องปากเพื่อระงับกลิ่นและต้านการอักเสบ ต้านเชื้อแบคทีเรีย โดยมีส่วนผสมของสารสกัดจากสมุนไพรไทย ได้แก่ ขมิ้นและโกศพุงปลา ที่มีประสิทธิภาพในการต้านการอักเสบ และลดการเจ็บคอในช่องปาก ทั้งยังต้านเชื้อแบคทีเรียต่างๆที่เป็นสาเหตุทำให้ฟันผุ
อีกทั้งแล้วยังมีผลิตภัณฑ์ “มาโนเซ่” ครีมนวดที่มีคุณสมบัติในการบำรุงผิวและแก้ปวด เคล็ด ขัดยอก และต้านการอักเสบ มีกลิ่นหอม สดชื่น ผ่อนคลาย ไม่ก่อให้เกิดอาการแพ้และระคายเคือง เนื่องจากมีส่วนผสมของสารสกัดจากสมุนไพรไทย เช่น เกาเอ็นอ่อน ขมิ้นชัน เจตมูลเพลิงแดง และไพล จึงสามารถใช้ทาและนวดผิวบริเวณคอ หลัง และข้อ ทั้งยังช่วยเพิ่มความชุ่มชื้นให้กับผิว
ทั้งนี้ สินค้าประเภทสมุนไพรได้เริ่มวางจำหน่ายเป็นที่เรียบร้อยแล้ว คาดว่าผลิตภัณฑ์ดังกล่าวจะได้การตอบรับเป็นอย่างดี เนื่องจากในปัจจุบันผลิตภัณฑ์ที่มีส่วนผสมของสมุนไพรกำลังได้รับความนิยมเป็นอย่างมาก จึงมั่นใจว่าผลิตภัณฑ์สมุนไพรดังกล่าวจะช่วยสนับสนุนรายได้จากช่องทางออนไลน์ให้มีการเติบโตเป็นไปตามเป้าหมายที่ตั้งไว้
สำหรับผู้ที่สนใจสามารถสอบถามข้อมูลได้ที่ร้าน TM CARE SHOP โทรศัพท์ 1360 ต่อ 8101 / 8102 เปิดให้บริการจันทร์-ศุกร์ ตั้งแต่เวลา 8.00-17.00 น. รวมทั้งติดต่อผ่านช่องทาง [email protected] : @tmcareshop และ FacebookPage https://www.facebook.com/TMCARESHOP/ หรือ www.tmcare-shop.com